Case ID: 1189450
Sentence 1: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 157.2-ci maddəsi ilə elan edilmiş ittiham üzrə təqsirli bildi və ifadəsində bildirdi ki, 22 mart 2020-ci il tarixdə evdə yemək yeyərkən təxminən 300-400 qram spirtli içki olan araq qəbul etdikdən sonra şəhərə çıxıb biraz gəzməyə qərar vermiş, şəhərdə gəzdiyi zaman yadına Ağdaş şəhər sakini əvvəllər tanıdığı və əvvəllər münasibətdə olduğu Yazgül adlı qadına zəng edib ondan nə üçün başqalarına onun barəsində danışmasının səbəbini soruşmaq düşmüş, tanışlarından Yazgülün son vaxtlar onun barəsində olurolmaz, ona yaraşmayan sözlər danışdığını eşitmiş, həmin vaxt Yazgülün ***-***-**-** saylı mobil nömrəsinə öz istifadəsində olan ***-***-**-** saylı mobil nömrəsindən zəng etdiyi zaman onun mobil nömrəsinə zəng getməmiş, bundan sonra daha da əsəbləşib piyada Yazgülün yaşadığı evə getmiş, onun yaşadığı evə çatıb həyətin giriş qapısına əlini atdıqda qapının açıq olmasını görüb icazəsiz həyətə daxil olmuş, həyətə daxil olanda Yazgülün əri Abdullanın həyətdə olmasını görmüş, ondan Yazgülün harada olmasını soruşub cavab gözləmədən evə qalxmış, evə qalxdıqdan sonra evin giriş qapısından içəri daxil olmuş, Yazgülün evin sol tərəfində yerləşən mətbəxdə tək əyləşdiyini görüb ona yaxınlaşıb sol əli ilə onun saçından tutaraq ona “mən sənə nə etmişəm, sən mənim arxamca danışırsan” deyib yolda gələrkən cibindən çıxarıb əlində saxladığı gümüşü rəngli açılıb-bağlanan bıçağı sağ əlində açıq vəziyyətdə olduğu üçün ona göstərmiş, həmin vaxt Yazgül qorxub onun arxasınca danışmadığını demiş, bu vaxt Abdulla mətbəxə daxil olub onun əlində bıçağı açıq vəziyyətdə görüb həmin bıçağı əlindən almaq istəyən vaxt bıçağın kəsici hissəsindən tutmuş, bu vaxt bıçağı geriyə çəkdikdə Abdullanın əlini bıçaq kəsmiş və özü də yerə yıxılmış, mətbəxdə yaranmış səs-küyə Yazgülün qızı Aydan gəlmiş və onun üstünə qışqıraraq mətbəxdən bıçaq götürüb onun üstünə gəlmiş, ona çıxıb getməyini dedikdə özü də bilmədən onu itələyən zaman baş nahiyəsi mətbəx mebelinə dəymiş və əlindən bıçaq yerə düşmüş, o, da öz əlində gətirdiyi bıçağı cibinə qoyub oradan çıxıb getmiş, təxminən 15 dəqiqə sonra şəhərdə polis əməkdaşları ilə rastlaşdıqda ona Yazgülün evinə gedib onu öldürməklə hədələdiyi üçün onu Ağdaş RPŞ-nə dəvət etmişlər.